钦定古今图书集成/理学汇编/学行典/第204卷 > 沈志仁
## 钦定古今图书集成/理学汇编/学行典/第204卷 > 沈志仁

按《太仓州志》：“沈志仁，字景范，州学生。父尚友，充松潘
总兵官。播酋反，诸军会援，督抚坐尚友逗留，逮下刑
部论斩。志仁跣足随父狱，号泣长安街，遇冠盖辄叩
头诉，见者怜之。会秋尽，决期近，志仁诣廷尉乞上父
冤状。廷尉辞，志仁乃退自拜疏。时上恭己上书多不
报。志仁疏上之二日，忽有旨下刑部释尚友，志仁卒”
奉其父以归。